**CSF-ELECTRIC SZAKMAI ÖSZTÖNDÍJ**

**Az Informatika Oktatásért, Kutatásért Alapítvány**

**pályázatot hirdet**

**a 2020. január 01- 2020. április 30. közötti időszakra**

**BSc, MSc képzésben résztvevők számára, szakmai továbbképzési ösztöndíjra**

A kiírás kizárólag a Szegedi Tudományegyetem Természettudományi és Informatikai Kar Informatikai Intézetének nappali tagozatos, államilag finanszírozott képzéseiben résztvevő hallgatóinak szól.

Az Alapítvány e cél érdekében ebben az időszakban 1 fő, a pályázaton nyertes hallgató tanulmányait támogatja. Az Ösztöndíj odaítéléséről és a támogatás folyósításáról 'Az Informatika Oktatásért, Kutatásért Alapítvány' Kuratóriuma dönt.

Az ösztöndíjat elnyerő hallgatónak feladata egy már meglévő ipari gyártósor termelési adatainak monitorozása, az adatok adatbázisba mentése. Emellett el kell készíteni egy a nyersanyag és a gyártmányok nyomon követését lehetővé tevő vonalkódkezelő rendszert.   
  
Az ösztöndíj összege havi 100.000.- Ft.

A pályázatot benyújtó hallgatóknak meg kell jelölniük azt az időszakot, amely alatt ösztöndíjban szeretnének részesülni, továbbá mellékelniük kell utolsó teljesített félévük eredményét.

A pályázati anyagot **Király Szilvia ügyintézőnél, a Szeged, Árpád tér 2. épület 58-as szobában,** munkanapokon 8:00-16:00 óra között, személyesen lehet benyújtani.